Anzolo Emo

Anzolo Emo (Venesia, 3 de genaro 1731 – Malta, 3 de marso 1792) el xe stà un amiraglio venesian. El xe sta l'ultimo grande e geniae Capitano da mar de ła Serenisima Republica de Venesia.

Sin da xovane el se zera aruołà inte ła marina venesiana, a l'epoca decadente e vecia, el ga fato presto cariera grasie a łe so capacità e a łe so idee inovative.

Ciapà da ła cariera no el se ga mai maridà.

Diventà amirajo el ga amodernà ła flota introduxendo novi tipi de navi, e el xe riusìo a migliorar el niveło dei marinai.

Vivendo inte on'epoca de asołuta pace par ła so Republica el ga avù soło na posibiłità par metarse in evidensa dal punto de vista miłitare: soto el dogado de Paolo Renier łe continue incursion de pirati arabi łe danegiava el marcà e łe rote maritime venesiane, e se gheva decixo de punirli par questo.

Dopo aver guidà ła flota e aver batù façilmente in mare i nemighi, l'Emo, quando esi i se gheva rifuxà inte i so porti proteti, el ga avù ła bona de bonbardare i porti (Sfax, Tunixi, Bixerta, par citarne soło alcuni) tramite l'utiłiso de alcune chiate, fate sivołare sol fondo pałudoxo viçin a l'inboco dei porti (1785-1786).

Dopo ła pace el ga tentà on'ulteriore riforma de ła marina venesiana, ciapando a modeło ła flota britanica.

Angelo Emo el xe morto inprovisamente so l'ixoła de Malta, el 3 de marso 1792, e el xe sta sepolto co grandi onori dai so marinai, che i ło gaveva senpre stimào e apresà.

Emo, Angelo
Emo, Angelo
Emo, Angelo
Categoria:Inbasadori venesiani